Standardet për Kosovën: Zhvillimet e fundit dhe sfidat e të ardhmes
Diskutim në Institutin Amerikan të Paqes me Lutfi Harizin, ministër i pushtetit lokal të qeverisë së Kosovës dhe Avni Arifin, koordinat
A ka arritur rezultate të ndjeshme qeveria e Kosovës në zbatimin e standardeve? Cilat janë arsyet e ngadalësimit të procesit të decentralizimit? Çfarë sfidash ka përballë Kosova në të ardhmen? Cila është ecuria e dialogut mes shqiptarëve dhe sërbëve të Kosovës, dhe e dialogut mes Prishtinës dhe Beogradit. Këto janë disa nga pyetjet që u bëhen zyrtarëve të Kosovës në takime të tilla si ai i djeshmi në Institutin Amerikan të Paqes. Kosova është e vendosur të jetë pjesë e Bashkimit Evropian dhe e strukturve të tjera ndërkombëtare, tha Avni Arifi, koordinatori qeverisë për standardet. Ndërkohë, edhe i dërguari i Kombeve të Bashkuara për Kosovën, Kai Aide, është shprehur se ritmi i zbatimit të standardeve ka qënë i ngadalshëm. Në përgjigje të këtij vlerësimi, Lutfi Harizi, ministër i pushtetit lokal të qeverisë së Kosovës tha se mesa duket duhen bërë më shumë përpjekje në këtë drejtim. Por zoti Haziri theksoi se kësaj fryme nuk i shërben aspak strategjia e qeverisë së Beogradit, e cila u bëri dje thirrje sërbëve të bojkotojnë procesin e decentralizmit në Kosovë. Ky qendrim i Beogradit, tha Ministri Haziri, dëshmon edhe një herë se pala kosovare nuk ka të bëjë me një partner të besueshëm në procesin e përcaktimit të statusit përfundimtar të Kosovës. Zoti Haziri theksoi se, nga ana e saj, qeveria e Kosovës nuk do të hezitojë aspak për të marrë të gjitha masat e mundëshme që të përmbushë detyrimet që i janë vënë nga komuniteti ndërkombëtar.